Lihhenoindikatsioon
Lihhenoindikatsioon on keskkonnasaaste (eelkõige õhusaaste) hindamine epifüütsete samblike abil. Samblikud on tundlikud organismid, seetõttu on nad ka head bioindikaatorid. Indikatsioon on keskkonna keeruliselt mõõdetavate omaduste või seisundite hindamine mingi abivahendi või organismi (indikaatori) hõlpsasti määratavate omaduste alusel. Teades indikaatorite sõltuvust keskkonnateguritest, saab nende muutuste põhjal teha järeldusi keskkonnaseisundi kohta.